En ventetid på 43 år. Så lang tid tog det, før Hirtshals-holdet B75 sikrede sig en plads i DM-semifinalen i bordtennis. Det skriver Hirtshals-holdet i en pressemeddelelse. Søndag mødte det nordjyske hold Hillerød, der i øjeblikket ligger på fjerdepladsen. Her spillede B75 så suverænt, at holdet vandt stort 5-1. Peter Svenningsen skrev efter kampen under på en aftale med B75 fra næste sæson. - Det er med stor tilfredshed, at et af de største danske talenter har valgt B75, og dermed træningsmiljøet i Hirtshals, som base for sin fremtidige bordtennisudvikling, siger sportschef i B75, Lars Rokkjær. Grundspillet afsluttes søndag 8. april Sidste hjemmekamp inden semifinalen, der bliver i begyndelsen af maj, er kampen mod København, der kæmper med Hillerød om den sidste plads i semifinalen. B75's sidste kamp i grundspillet spilles i Hirtshals søndag 8. april klokken 10.45.

Referat:
Peter Svenningsen skrev efter kampen under på en aftale med B75 fra næste sæson.